HISTORIA VIT^E ET MORTIS. 143 



canus, corvus, comix, cygnus, anser, ciconia, grus, 

 ibis, psittacus, palumbes, &c.) licet intra annum per- 

 ficiantur, et minoris sint molis. Tegumentum certe 

 ipsarum avium contra intemperies coeli optimum est : 

 cumque in aere libero plerumque degant, similes sunt 

 habitatoribus montium puriorum, qui longaevi sunt. 

 Etiam motus ipsarum, qui (ut alibi dictum est) mix- 

 tus est ex gestatione atque motu artuum, minus fa- 

 tigat aut concutit, et magis salubris est : neque in 

 utero matrum compressionem aut penuriam alimenti 

 patiuntur initia volatilium, quia ova per vices exclu- 

 duntur : inaxime vero omnium illud in causa esse 

 arbitramur, quod fiant aves magis ex substantia 

 matris, quam patris ; unde spiritum nanciscuntur 

 minus acrem et incensum. 



2. Poni possit, animalia, quae creantur magis ex 

 substantia matris quam patris, esse longasviora ; 

 quemadmodum aves, ut dictum est : etiam, quas lon- 

 giore tempore gestantur in alvo, plus habere ex sub 

 stantia matris, minus e semine patris ; ac proinde 

 diuturnioris aevi esse: adeo ut existimemus etiam 

 inter homines (quod in aliquibus notavimus) eos, qui 

 similiores sunt matribus, diutius vivere ; nee non 

 liberos senum, qui ex uxoribus adolescentulis pro- 

 gignuntur, modo fuerint patres sani et non morbidi. 



3. Initia rerum et injuria3 et auxilio maxime sub- 

 jiciuntur: itaque minorem compressionem et libera- 

 liorem alimentationem foetus in utero ad longasvita- 

 tem multum conferre par est : id fit, aut cum exeunt 

 foetus per vices, ut in avibus ; aut cum pariuntur 

 unici, ut in animalibus uniparis. 



